Skagamenn leika á móti liði Breiðabliks í kvöld á Akranesvelli og hefst leikurinn klukkan 19:15 . Liðin hafa ekki mæst í efstu deild síðan árið 2001 og er tölfræðin með Skagamönnum fyrir leikinn en í síðustu 12 viðureignum liðanna í efstu deild unnu Skagamenn tíu sigra en Blikar höfðu betur í tveimur leikjum . Tölfræðin dugir nú samt skammt og eru Blikar með sterkt lið og víst að Skagamenn mega hafa sig alla við á vellinum til að sigra leikinn . Sjálfstraust heimamanna hlýtur að hafa aukist eitthvað við að ná að landa sínum fyrsta sigri og fyrstu stigum sumarsins í hús í síðustu viku , er þeir unnu Keflvíkinga , suður með sjó .